এপিঠ:  না।  আমি কিছু বলতে চাই না। বলে কি হবে? বোহেমিয়ানের মত আমিও এক আবাল জনতা। আমার কথাতে কারও কিছু হবে না। সবাই পড়বে, আহ উহ করবে, কমেন্ট করবে তারপর রীতিমত ভুলে যাবে। আমিও তাই। অফিস করব, ফাকে ফাকে নাগরিকব্লগ পড়ব, ফেসবুক দেখব, তারপর বাড়ী গিয়ে খেয়েদেয়ে ঘুমাতে যাব।  তারচেয়ে বলি সেদিনের ঘটনা। বাড়ী ফিরে টিভি দেখতে বসেছি, চ্যানেল ঘুরাতে ঘুরাতে হটাত দেখলাম শাইখ শিরাজের একটা অনুষ্ঠান। সিডর আক্রান্তদের নিয়ে। ভাল কথা। তারা কি করছে, কিভাবে বেছে আছে ....এই সব। তারা নাকি এখনও বাধের উপর দিন কাটাচ্ছে। সরকার তাদের থেকে অনেক দূরে। অনেক এলাকাতে নাকি সরকারি সাহায্য পৌছায়নি। তারা খেতে তো পায়ই না বরং খাবার পানিটা পর্যন্ত নেই। কয়েকটা এনজিও তাদের প্রায় ৬ মাস মত পানি এনে দিয়েছিল, এখন তারা ও নাকি চলে গেছে। তারা এখনও মাছ পেলে দুমুঠো ভাত জোগাড় করছে। মজার ব্যাপার হল তারা নাকি বৃষ্টির পানি ধরে  রাখছে, কারন তাদের কোন খাবার পানি নেই। হা হা হা , কি হাস্যকর বলুন তো! তারা আবার মানুষ আর তাদের খাবার পানি নেই! শালারা থাকিস পানির ভিতরে, পানি খেতে পারিস না। মনে হল ওরা যদি পিপড়া হত তাহলে টিপে টিপে মারতে পারতাম। তাহলে তোদের আর ক্ষিদা থাকত না।  সিডর তো কবে কার কথা! এতদিনেও তোরা মানুষ হলি না। তোরা এত কষ্ট করবি ক্যান? তোর শহরে আয়। দেখিস না, সকালে অফিস যাওয়ার পথে কত ভগ্নপ্রায় হাত পেতে থাকে। দুটি টাকার জন্যা। কয়েকজন টাকা দিলে তাদের নাকি একবেলা খাবার জোটে।  খুব রাগ হল শাইখ শিরাজের পরে, আরে কৃষি নিয়ে তো  ভালই ছিলে........ওরা কিভাবে বাচল মরল তাতে তোমার কি? আমরা দিব্যি বেচে আছি, ওরা যে ৫ মাইল নৌকা চালিয়ে খাবার পানি আনছে, তাতে আমার কি? আমি তো মাস শেষে স্যালারি পাচ্ছি, অফিস করছি, অফিসে আসার পথে ভগ্নপ্রায় মানুষগুলোর মুখে দুটাকা ছুড়ে দিচ্ছি, যখন জোকের মত শীর্ন দুটি হাত পেতে দাড়িয়ে থাকছে বিরক্তি হয়ে মারছি এক থাবা.........যা ভাগ!!!!!!!    ওপিট:  কক্সবাজারে বড় একটা ৫ তারকা হোটেল হবে। সেটার ডিজাইন করতে হবে। যেনতেন করে তো আর করা যাবে না! যতই হোক কয়েক কোটি টাকার প্রজেক্ট। যাই হোক, ঢাকার  রেডিসন হোটেল সার্ভে শেষে কথা হচ্ছিল পরিচালনা পরিষদের একজন। তিনি বললেন, আচ্ছা বলুন তো, বাংলাদেশে এত সুন্দর সুন্দর ভবন হচ্ছে, তারপরও যখনই বিদেশের মানুষগুলো এসে ওই সব বস্তিগুলোর কথা বলে কেন?  আমি ভাবলাম ঠিকইতো, আমার দেশ তো কোন অংশে কম নয়, এখানে সংসদ ভবন, বসুন্ধরা সিটি, যমুনা ব্রীজ কক্সবাজার ........আরও কত কিছু আছে, তারা তো সেই সবই দেখতে আসে। শুধু কি তারাই, আমাদের দেশেও কত লোক আছে! রাতে হাটতে হাটতে দেখি কত লোক যে কেএফসি, পিজাহাটে খেতে আসে! তারা হাজার হাজার টাকা খরচ করে আর আমার মত দুটাকার নোট ছুড়ে দেয় শীর্ন  হাতে।